Referat fra styremøte Langhus og Siggerud Arbeiderlag

4.mars kl.19.00 på Partikontoret på Langhuset.

Til stede: Annar, Dagfinn, Morten, Berit, Inger-Lise

**Sak 1: 1.mai.**

Vi planlegger 1. mai frokost etter samme opplegg som tidligere.

Langhus bo- og servicesenter er bestilt. Dagfinn bestiller Langhus Blæselag og kjøper 1. mai merker og vin til dirigent og appellant.

I fjor kjøpte vi inn brød og pålegg og smurte vår egen frokost. Det var vellykket, vi gjentar det i år. Handleliste fra i fjor ligger i styrereferat, vi bruker den, men reduserer der vi husker det var mye rester.

Morten ble i møtet spurt om å holde appellen, og svarte ja.

Berit sørger for at flagg legges fram. Annar henter nøkkel dagen før.

**Sak 2: Medlemsmøter i Nordre Follo Ap våren 2020**.

Planlagte møter:

30. mars

18. mai – da kommer Sverre Myrli. Møtet begynner kl 1800.

22. juni

Langhus bo- og servicesenter er bestilt til alle møtene. Dagfinn tar ansvar for kaffekoking. Inger-Lise tar ansvar for baking. Spør Liv og Morten om de kan bidra.

**Sak 3: Temamøte(r) for Langhus – Siggerud Ap 2020.**

Annar har undersøkt muligheten for å få innleder om mulige planer for fengsel på Langhus. Statsbygg kan ikke komme på dette tidspunkt i planleggingen. Uaktuelt med møte foreløpig.

Vi planlegger et møte om svømmebasseng på Langhus. Stor interesse for dette i befolkningen, mye usikkerhet. Administrasjonen i Nordre Follo, politikere og representanter for idretten inviteres til innledninger. Gjerne også kroppsøvingslærer fra en av skolene på Langhus.

Det skal være et åpent møte, med facebook-annonse og postkasseinvitasjoner.

Dato for møte: 16. april. Annar kontakter Haugjordet ungdomsskole om mulighet for å leie lokaler der.

**Sak 4: Innkommende Post**.

Annar har fått en henvendelse fra Ove Kjølstad angående lokallagssider i AP portalen. Spørsmål om hvilket navn vi ville ha. Annar konfererte med Liv og Inger-Lise på e-post , og fikk støtte for at det skal være langhusogsiggerud.arbeiderpartiet.no.

**Sak 5: Møteplan 2020 for styret**.

1. april kl 2000 på partikontoret – planlegge medlemsmøte og 1. mai

10. juni kl 2000 på partikontoret – planlegge høsten

**Sak 6: plattformer vi kan kommuniserer på mellom styremøtene**.

Annar har satt opp messenger gruppe. Fungerer bra.

**Sak 7: Aktuelle saker i Kommunestyret/utvalg for L – S Arbeiderlag.**

Ingen

**Sak 8: Andre saker/punkter som ønskes tatt opp på møtet.**

Det er ofte problemer med å få tak i møtelokaler, det kan være tungvint å hente nøkkel i arbeidstiden. I Oppegård arbeiderlag betaler de dyrt for egnete lokaler for møter. Fra kommunens side bør det legges bedre til rette for møtevirksomhet, både for politiske partier og lag og foreninger. Sannsynligvis finnes det mye brukbare lokaler, f eks på skolene.

Annar tar kontakt med ordfører Hanne om dette.

Referat

Inger-Lise Andresen